ประเทศเช็กเกีย

ประเทศในยุโรปกลาง
49°45′N 15°30′E﻿ / ﻿49.750°N 15.500°E﻿ / 49.750; 15.500
| สาธารณรัฐเช็ก Česká republika (เช็ก) |
| --- | --- |
   ธงชาติ    ตราแผ่นดิน  
คำขวัญ: "ความจริงมีชัย" (เช็ก: Pravda vítězí)
เพลงชาติ: "กแดโดโมฟมูย"a
ที่ตั้งของ ประเทศเช็กเกีย  (เขียวเข้ม)– ในทวีปยุโรป  (เขียว & เทาเข้ม) – ในสหภาพยุโรป  (เขียว)  —  [คำอธิบายสัญลักษณ์]
เมืองหลวง และเมืองใหญ่สุด: ปราก 50°05′N 14°28′E﻿ / ﻿50.083°N 14.467°E﻿ / 50.083; 14.467
ภาษาราชการ: เช็ก
ภาษาที่ได้รับการรับรองอย่างเป็นทางการ :  รายการ  เบลารุส   เยอรมัน   กรีก   ฮังการี   โปแลนด์   โรมานี  รัสเซีย   รูซึน   เซอร์เบีย  สโลวัก   ยูเครน   เวียดนาม  
กลุ่มชาติพันธุ์  (ค.ศ. 2011): 64.3% เช็ก 5.0% มอเรเวีย 1.4% สโลวัก 0.5% ยูเครน 3.5% อื่น ๆ 25.3% ไม่ระบุ
ศาสนา  (ค.ศ. 2011): 34.5% ไม่มี 11.6% คริสต์ —10.4% โรมันคาทอลิก —1.2% นิกายอื่น ๆ 2.5% อื่น ๆ 44.7% ไม่ระบุ
เดมะนิม: ชาวเช็ก
การปกครอง: รัฐเดี่ยว สาธารณรัฐระบบรัฐสภา

• ประธานาธิบดี : แปเตอร์ ปาแว็ล
• นายกรัฐมนตรี : แปเตอร์ ฟิยาลา
 
สภานิติบัญญัติ: รัฐสภา
• สภาสูง: วุฒิสภา
• สภาล่าง: สภาผู้แทนราษฎร
ประวัติ

• ดัชชีโบฮีเมีย : ป. ค.ศ. 870
• ราชอาณาจักรโบฮีเมีย : ค.ศ. 1198
• เชโกสโลวาเกีย : 28 ตุลาคม ค.ศ. 1918
• สาธารณรัฐเช็ก : 1 มกราคม ค.ศ. 1993
 
พื้นที่
• รวม: 78,871 ตารางกิโลเมตร (30,452 ตารางไมล์) (อันดับที่ 115)
• แหล่งน้ำ (%): 2.12 (ใน ค.ศ. 2020)
ประชากร
• ค.ศ. 2021 ประมาณ:  10,701,777 (อันดับที่ 86)
• สำมะโนประชากร ค.ศ. 2011: 10,436,560
• ความหนาแน่น: 136 ต่อตารางกิโลเมตร (352.2 ต่อตารางไมล์) (อันดับที่ 62)
จีดีพี (อำนาจซื้อ) : ค.ศ. 2020 (ประมาณ)
• รวม:  432.346 พันล้านดอลลาร์สหรัฐ (อันดับที่ 36)
• ต่อหัว:  40,585 ดอลลาร์สหรัฐ (อันดับที่ 34)
จีดีพี (ราคาตลาด) : ค.ศ. 2020 (ประมาณ)
• รวม:  261.732 พันล้านดอลลาร์สหรัฐ (อันดับที่ 36)
• ต่อหัว:  24,569 ดอลลาร์สหรัฐ (อันดับที่ 37)
จีนี (ค.ศ. 2019):  24.0 ต่ำ · อันดับที่ 5
เอชดีไอ (ค.ศ. 2019):  0.900 สูงมาก · อันดับที่ 27
สกุลเงิน: โกรูนาเช็ก (CZK)
เขตเวลา: UTC+1 (เวลายุโรปกลาง)
• ฤดูร้อน (เวลาออมแสง): UTC+2 (เวลาออมแสงยุโรปกลาง)
ขับรถด้าน: ขวา
รหัสโทรศัพท์: +420b
รหัส ISO 3166: CZ
โดเมนบนสุด: .czc
 แปลว่า "บ้านของฉันนั้นคือที่ใด" ซึ่งเป็นคำถามเชิงวาทศิลป์ มีความหมายว่า "สถานที่ที่บ้านเกิดของข้าตั้งอยู่" ใช้รหัส 42 ร่วมกับสโลวาเกียจนถึง ค.ศ. 1997 ใช้โดเมน .eu ซึ่งเป็นโดเมนที่ใช้ในรัฐสมาชิกสหภาพยุโรป 
สาธารณรัฐเช็ก (อังกฤษ: Czech Republic; เช็ก: Česká republika) หรือที่รู้จักกันในชื่อทั่วไปว่า เช็กเกีย (อังกฤษ: Czechia; เช็ก: Česko, ออกเสียง: [ˈt͡ʃɛsko] ไฟล์:Cs-Česko.ogg) ในอดีตมีชื่อว่า โบฮีเมีย (Bohemia) เป็นประเทศที่ไม่มีทางออกสู่ทะเล อยู่ในภูมิภาคยุโรปกลาง โดยมีพรมแดนทางตอนเหนือจรดประเทศโปแลนด์ ทางตะวันตกและตะวันตกเฉียงเหนือจรดเยอรมนี ทางใต้จรดออสเตรีย และทางตะวันออกจรดสโลวาเกีย เช็กเกียมีภูมิประเทศเป็นเนินเขาที่ครอบคลุมพื้นที่กว่า 78,871 ตารางกิโลเมตร (30,452 ตารางไมล์) โดยมีภูมิอากาศแบบภาคพื้นทวีปและภาคพื้นสมุทร
ดัชชีโบฮีเมียถูกก่อตั้งขึ้นในคริสต์ศตวรรษที่ 9 ภายใต้ดินแดนของมอเรเวียใหญ่ ได้รับการยอมรับอย่างเป็นทางการว่าเป็นรัฐของจักรวรรดิโรมันอันศักดิ์สิทธิ์ใน ค.ศ. 1002 และได้กลายเป็นราชอาณาจักรใน ค.ศ. 1198 ภายหลังยุทธการโมฮาชใน ค.ศ. 1526 ดินแดนของราชบังลังก์โบฮีเมียทั้งหมดก็ค่อย ๆ รวมเข้ากับราชาธิปไตยฮาพส์บวร์ค กบฎของชาวโบฮีเมียที่นับถือนิกายโปรเตสแตนด์ ก็นำไปสู่สงครามสามสิบปี หลังยุทธการไวท์เมาท์เทน ราชาธิปไตยฮาพส์บวร์คก็ได้รวมการปกครองของโบฮีเมีย ด้วยการยุบจักรวรรดิโรมันอันศักดิ์สิทธิ์ใน ค.ศ. 1806 ดินแดนราชบัลลังก์โบฮีเมียก็ได้กลายเป็นส่วนหนึ่งของจักรวรรดิออสเตรีย
ในคริสต์ศตวรรษที่ 19 ดินแดนเช็กก็ได้กลายเป็นดินแดนที่มีความเป็นอุตสาหกรรมมากขึ้น และใน ค.ศ. 1918 ดินแดนส่วนใหญ่ของเช็กเกียก็ได้กลายเป็นส่วนหนึ่งของสาธารณรัฐเชโกสโลวักที่หนึ่ง ภายหลังการล่มสลายของจักรวรรดิออสเตรีย-ฮังการีหลังสงครามโลกครั้งที่หนึ่ง เชโกสโลวาเกียเป็นประเทศเดียวในยุโรปกลางและตะวันออกที่ใช้การปกครองแบบประชาธิปไตยแบบรัฐสภาตลอดสมัยระหว่างสงคราม ภายหลังความตกลงมิวนิกใน ค.ศ. 1938 นาซีเยอรมนีก็เข้าไปควบคุมดินแดนเช็กเกียอย่างเป็นระบบ เชโกสโลวาเกียได้รับการฟื้นฟูใน ค.ศ. 1945 และได้กลายเป็นรัฐคอมมิวนิสต์ในกลุ่มตะวันออก ภายหลังการรัฐประหารเมื่อ ค.ศ. 1948 ความพยายามที่จะเปิดนโยบายเสรีของรัฐบาลและเศรษฐกิจ ถูกปราบปรามโดยการรุกรานประเทศที่นำโดยสหภาพโซเวียต ในช่วงปรากสปริงใน ค.ศ. 1968 ในเดือนพฤศจิกายน ค.ศ. 1989 การปฏิวัติกำมะหยี่ได้ยุติการปกครองแบบคอมมิวนิสต์ภายในประเทศเชโกสลาวาเกีย และในวันที่ 1 มกราคม ค.ศ. 1993 เชโกสโลวาเกียถูกยุบเลิก โดยรัฐองค์ประกอบของเชโกสโลวาเกียได้กลายเป็นรัฐเอกราชเช็กเกียและสโลวาเกีย
เช็กเกียเป็นสาธารณรัฐแบบรัฐสภารัฐเดี่ยว และถือเป็นประเทศที่พัฒนาแล้ว ที่มีตลาดทางเศรษฐกิจเพื่อสังคมที่ก้าวหน้าและมีรายได้สูง เป็นรัฐสวัสดิการที่มีแบบอย่างทางสังคมของยุโรป การดูแลสุขภาพแบบถ้วนหน้า และการศึกษาในมหาวิทยาลัยโดยไม่ต้องเสียค่าเล่าเรียน โดยอยู่ในอันดับที่ 12 ของดัชนีการพัฒนามนุษย์ซึ่งปรับตัวเลขความไม่เท่าเทียมกันในสังคมแล้วของสหประชาชาติ และอยู่ในอันดับที่ 14 ของดัชนีทุนของมนุษย์โดยธนาคารโลก นำหน้าประเทศต่าง ๆ เช่น สหรัฐ สหราชอาณาจักร และฝรั่งเศส นอกจากนี้ยังเป็นประเทศที่ปลอดภัยและสงบสุขที่สุดเป็นอันดับที่ 11 และอยู่ในอันดับที่ 31 ของดัชนีการปกครองแบบประชาธิปไตย เช็กเกียเป็นสมาชิกของเนโท, สหภาพยุโรป, องค์การเพื่อความร่วมมือและการพัฒนาทางเศรษฐกิจ, องค์การว่าด้วยความมั่นคงและความร่วมมือในยุโรป และสภายุโรป